stanford-oval/wikipedia huggingface dataset:
Andromeda Software Development

Andromeda Software Development (tai lyhyesti ASD) on kreikkalainen demoskene-ryhmä joka perustettiin vuonna 1992.
Assemblyillä ASD on kilpaillut usein Fairlightin kanssa demo-kompon ykkössijasta. Assemblyillä julkaistuja demoja ovat esimerkiksi Planet Risk (2004), Iconoclast (2005), Lifeforce (2007), Happiness is Around the Bend (2010), Spin (2011), joista erityisesti Lifeforce on yksi kaikkien aikojen arvostetuimmista demoista. Myöhempiä ovat Monolith (2015), For Your Love (2018) ja The Legend of Sisyphus (2023).
Mika Hyvönen kuvailee ASD:n pääohjelmoija Kostas Pataridisia äärimmäisen jalat maassa pitäväksi, nöyräksi ja kohteliaaksi henkilöksi. ASD:n jäsenet muodostavat hänen mukaansa tiiviin kaveriporukan.
ASD on voittanut Assembly-tapahtuman demokilpailun kuudesti ja he ovat muutenkin menestyneet hyvin.
Aktiiviset jäsenet

Navis (Kostas Pataridis) – ohjelmointi
Amoivikos (Nikos Batalas) – 2D-grafiikat
iM (Stathis Sideris) – 2D-grafiikat
Ch3 (George Cherouvim) – 3D-grafiikat
aMUSiC (Sotiris Varotsis) – musiikki
Leviathan (Fotis Panetsos) – musiikki
Aiheesta muualla

ASD:n kotisivut (englanniksi)
ASD Pouet.net-sivustolla (englanniksi)
1 2 3  Hyvönen, Mika 2014: "Kymmenvuotinen nokkapokka - ASD vs. FLT", Skrolli-lehti – Assyspessu (Assembly-tapahtumalle omistettu erikoisnumero), sivut 5-7
Dyspepsia

Dyspepsia eli ylävatsavaivat ovat ylävatsassa tuntuvia epämiellyttäviä oireita, jotka esiintyvät tyypillisesti ruokailun jälkeen. Dyspepsiaa esiintyy noin 14–26 prosentilla länsimaiden aikuisväestöstä.
Dyspepsiaoireisiin kuuluvat etuajassa tuleva kylläisyyden tunnen, ruokailua seuraava epänomaalin suuri paineen tunne ylävatsalla, ylävatsan turvotus, röyhtäily, ylävatsakipu ja ylävatsan polttelu, joskus jopa pahoinvointi ja oksentelu.
Syyt

Dyspepsia voi johtua esimerkiksi mahahaavasta, refluksitaudista, ruokatorven tulehduksesta, oireilevasta sappikivitaudista tai laktoosi-intoleranssista.
Oireyhtymän alkuunpanijana voi olla myös aiemmin sairastettu gastroenteriitti eli akuutti maha-suolitulehdus. Ärtyvän suolen oireyhtymä kehittyy viidelle prosentille akuutin gastoenteriitin sairastaneista,  joten taudin esiintyvyys on tällä potilasryhmällä neljä kertaa tavanomaista suurempi. Kuusikymmentä prosenttia gastoenteriitin jälkitautina sairastuneista paranee kuitenkin viiden vuoden sisällä ärtyvän suolen oireyhtymän puhkeamisesta. Suurin sairastumisriski liittyy kampylobakteerin, proteobakteerien tai loisen aiheuttamiin maha-suolitulehduksiin sekä koronavirusinfektioon liittyviin maha-suolitulehduksiin.
Mahalaukku tyhjenee tavallista hitaammin monilla ylävatsan turvotuksesta kärsivillä.
Yli puolella dyspepsiapotilaista ei löydetä oireiden syytä. Tällöin heidän oireensa luokitellaan toiminnallisista syistä johtuvaksi dyspepsiaksi, mikä tarkoittaa, ettei oireiden tarkkaa syntymekanismia tiedetä.
Hoito

Jos dyspepsian taustalta löytyy sairaus, hoito määräytyy sen mukaan. Muussa tapauksessa ei ole olemassa dyspepsiaa parantavaa lääkettä.
Happosalpaajat saattavat kuitenkin lievittää mahdollisia närästysoireita. Lisäksi voidaan normalisoida mahan happamuutta ja parantaa ruoansulatusta ruokavaliota muuttamalla tai mahahapon eritystä lisäävillä valmisteilla kuten ruoansulatusentsyymejä sisältävillä valmisteilla, mahahapon eritystä lisäävällä ja mahalaukun ph-tasoa normalisoivalla betainehydrokloridilla tai probiooteilla. Myös artisokan, inkiväärin ja piparmintun on todettu tutkimuksissa lievittävän ylävatsaoireita lumelääkettä paremmin.
Audi S4

Audi S4 on Audin valmistama ylemmän keskiluokan automalli, joka on urheilullisempi versio Audi A4 -mallisarjasta. Ensimmäinen S4-malli tosin pohjautui Audi 100:aan, mutta sen nimi vaihdettiin S6:ksi samaan aikaan kun 100-mallista tuli Audi A6. S4 sijoittuu mallistossa RS4:n alapuolelle.
Audi S4 C4 (1991–1994)

| Audi S4 C4 |
| --- | --- |

Valmistustiedot
Valmistusmaa:   Saksa
Valmistaja:  Audi
Konserni:  Volkswagen Group
Valmistusvuodet:  1991–1994
Korimalli:  4-ovinen sedan 5-ovinen farmari
Luokka:  E-segmentti
Seuraaja:  Audi S4 (B5) Audi S6 (C4)
Teknisesti samankaltaisia:  Audi 100 (C4) Audi A6 (C4)
Tekniset tiedot
Pohjalevy:  Volkswagen Group C4
Moottori:  R5 V8
Iskutilavuus:  2,2–4,2 l
Polttoaine:  bensiini
Vetotapa:  neliveto
Vaihteisto:  5-vaihteinen manuaali 6-vaihteinen manuaali 4-vaihteinen automaatti
C4-sukupolven Audi 100 -malliin perustuva S4 esiteltiin vuonna 1991. Se oli saatavana sekä porrasperäisenä että Avant-farmarimallina.
Moottorina oli turboahdettu viisisylinterinen 2,2-litrainen teholtaan 230 hevosvoimaa. Voimansiirtona oli viisivaihteinen manuaalivaihteisto tai neliportainen automaattivaihteisto ja vetotapana neliveto. Syksyllä 1992 esiteltiin S4 Plus, jossa oli 4,2-litrainen V8 teholtaan 280 hevosvoimaa. Sen yhteydessä oli aina kuusivaihteinen manuaalivaihteisto.
Vuoden 1994 faceliftissä Audi 100:n nimeksi vaihtui uuden nimeämiskäytännön mukaisesti A6. S4-mallista tuli S6, ja vanha S4-mallinimi siirrettiin Audi A4:n urheilullisemman version nimeksi.
Audi S4 B5 (1997–2001)

| Audi S4 B5 |
| --- | --- |

Valmistustiedot
Valmistusmaa:   Saksa
Valmistaja:  Audi
Konserni:  Volkswagen Group
Valmistusvuodet:  1997–2001
Korimalli:  4-ovinen sedan 5-ovinen farmari
Luokka:  D-segmentti
Edeltäjä:  Audi S4 (C4)
Seuraaja:  Audi S4 (B6)
Teknisesti samankaltaisia:  Audi A4 (B5) Audi RS4 (B5) Škoda Superb (Typ 3U) Volkswagen Passat (B5)
Tekniset tiedot
Pohjalevy:  Volkswagen Group B5
Moottori:  V6
Iskutilavuus:  2,7 l
Polttoaine:  bensiini
Vetotapa:  neliveto
Vaihteisto:  6-vaihteinen manuaali 5-vaihteinen automaatti
B5-sukupolven A4:ään perustuva Audi S4 esiteltiin Frankfurtin autonäyttelyssä syksyllä 1997 neliovisena sedanina. Avant-farmarimalli tuli saataville seuraavana vuonna.
Moottorina oli kaksoisturboahdettu 2,7-litrainen V6 teholtaan 265 hevosvoimaa. Voimansiirtona oli kuusivaihteinen manuaalivaihteisto tai viisiportainen automaattivaihteisto ja vetotapana neliveto.
Audi S4 B6 (2003–2005)

| Audi S4 B6 |
| --- | --- |

Valmistustiedot
Valmistusmaa:   Saksa
Valmistaja:  Audi
Konserni:  Volkswagen Group
Valmistusvuodet:  2003–2005
Korimalli:  2-ovinen cabriolet 4-ovinen sedan 5-ovinen farmari
Luokka:  D-segmentti
Edeltäjä:  Audi S4 (B5)
Seuraaja:  Audi S4 (B7)
Teknisesti samankaltaisia:  Audi A4 (B6)
Tekniset tiedot
Pohjalevy:  Volkswagen Group B6
Moottori:  V8
Iskutilavuus:  4,2 l
Polttoaine:  bensiini
Vetotapa:  neliveto
Vaihteisto:  6-vaihteinen manuaali 6-vaihteinen automaatti
B6-sukupolven A4:ään perustuva Audi S4 esiteltiin Pariisin autonäyttelyssä syyskuussa 2002. Se tuli markkinoille keväällä 2003 neliovisena sedanina ja Avant-farmarimallina. Seuraavan vuoden alussa tuli saataville myös kaksiovinen kangaskattoinen cabriolet.
Moottorina oli 4,2-litrainen V8 teholtaan 344 hevosvoimaa. Voimansiirtona oli kuusivaihteinen manuaali- tai automaattivaihteisto ja vetotapana neliveto.
Audi S4 B7 (2004–2008)

| Audi S4 B7 |
| --- | --- |

Valmistustiedot
Valmistusmaa:   Saksa
Valmistaja:  Audi
Konserni:  Volkswagen Group
Valmistusvuodet:  2004–2008
Korimalli:  2-ovinen cabriolet 4-ovinen sedan 5-ovinen farmari
Luokka:  D-segmentti
Edeltäjä:  Audi S4 (B6)
Seuraaja:  Audi S4 (B8)
Teknisesti samankaltaisia:  Audi A4 (B7) Audi RS4 (B7) SEAT Exeo
Tekniset tiedot
Pohjalevy:  Volkswagen Group B7
Moottori:  V8
Iskutilavuus:  4,2 l
Polttoaine:  bensiini
Vetotapa:  neliveto
Vaihteisto:  6-vaihteinen manuaali 6-vaihteinen automaatti
B7-sukupolven A4:ään perustuva Audi S4 esiteltiin Pariisin autonäyttelyssä syyskuussa 2004 neliovisena sedanina ja Avant-farmarimallina. B7 ei ollut täysin uusi malli, vaan uudistettu versio edeltäjästään. Cabriolet tuli saataville vuoden 2006 alussa.
Autossa käytettiin samaa 4,2-litraista V8-moottoria kuin edeltäjässään.
Audi S4 B8 (2008–2015)

| Audi S4 B8 |
| --- | --- |

Valmistustiedot
Valmistusmaa:   Saksa
Valmistaja:  Audi
Konserni:  Volkswagen Group
Valmistusvuodet:  2008–2015
Korimalli:  4-ovinen sedan 5-ovinen farmari
Luokka:  D-segmentti
Edeltäjä:  Audi S4 (B7)
Seuraaja:  Audi S4 (B9)
Teknisesti samankaltaisia:  Audi A4 (B8) Audi A5 (B8) Audi A6 (C7) Audi A7 (C7) Audi A8 (D4) Audi Q5 (Typ 8R) Audi RS4 (B8) Porsche Macan Volkswagen Phideon
Tekniset tiedot
Pohjalevy:  Volkswagen Group MLB
Moottori:  V6
Iskutilavuus:  3,0 l
Polttoaine:  bensiini
Vetotapa:  neliveto
Vaihteisto:  6-vaihteinen manuaali 7-vaihteinen kaksoiskytkin
B8-sukupolven A4:ään perustuva Audi S4 esiteltiin Pariisin autonäyttelyssä lokakuussa 2008. Korimalleina olivat neliovinen sedan ja farmarimalli Avant.
Moottorina oli mekaanisesti ahdettu 3,0-litrainen V6 teholtaan 333 hevosvoimaa. Voimansiirtona oli kuusivaihteinen manuaalivaihteisto tai seitsemänportainen kaksoiskytkinvaihteisto ja vetotapana neliveto.
Syksyllä 2011 S4 sai kasvojenkohotuksen sisarmallinsa A4:n tapaan.
Audi S4 B9 (2016–)

| Audi S4 B9 |
| --- | --- |

Valmistustiedot
Valmistusmaa:   Saksa
Valmistaja:  Audi
Konserni:  Volkswagen Group
Valmistusvuodet:  2016–
Korimalli:  4-ovinen sedan 5-ovinen farmari
Luokka:  D-segmentti
Edeltäjä:  Audi S4 (B8)
Teknisesti samankaltaisia:  Audi A4 (B9) Audi A5 (B9) Audi A6 (C8) Audi A7 (C8) Audi A8 (D5) Audi e-tron Audi Q5 (Typ FY) Audi Q7 (Typ 4M) Audi Q8 Audi RS4 (B9) Bentley Bentayga Lamborghini Urus Porsche Cayenne (Typ PO536) Volkswagen Touareg III
Tekniset tiedot
Pohjalevy:  Volkswagen Group MLB Evo
Moottori:  V6
Iskutilavuus:  3,0 l
Polttoaine:  bensiini diesel
Vetotapa:  neliveto
Vaihteisto:  8-vaihteinen automaatti
B9-sukupolven A4:ään perustuva Audi S4 esiteltiin Frankfurtin autonäyttelyssä syyskuussa 2015 neliovisena sedanina ja Avant-farmarimallina.
Moottorina autossa on turboahdettu 3,0-litrainen V6 teholtaan 354 hevosvoimaa. Voimansiirtona on kahdeksanportainen automaattivaihteisto ja vetotapana neliveto. Manuaalivaihteistoa ei ole lainkaan saatavana.
Vuonna 2019 S4 sai kasvojenkohotuksen, ja Euroopan markkinoilla auto alettiin varustaa 3,0-litraisella V6-dieselmoottorilla, jonka teho on 347 hevosvoimaa. Myös sen yhteydessä on aina kahdeksanportainen automaattivaihteisto.
Aiheesta muualla

Kuvia tai muita tiedostoja aiheesta Audi S4 Wikimedia Commonsissa
Audi S4 B5 Avant
Audi S4 B6 Avant
Audi S4 B6 Cabriolet
Audi S4 B7 Avant
Audi S4 B7 Cabriolet
Audi S4 B8 Avant
Audi S4 B9 Avant
Facelift-mallin Audi S4 B9 Avant.
Eero Aho

| Eero Aho> Henkilötiedot |
| --- | --- |
Koko nimi:  Eero-Matti Aho
Syntynyt: 26. tammikuuta 1968 (ikä 56) Oulu, Suomi
Ammatti:  näyttelijä
Näyttelijä
Aktiivisena:  1988–
Merkittävät roolit:  Matti Virtanen (Juoksuhaudantie) Emil Hallenberg (Käsky) Lalli (8-pallo) Rokka (Tuntematon sotilas)
Palkinnot
 Parhaan miespääosan Jussi  2013 8-pallo   2018 Tuntematon sotilas   Parhaan miesnäyttelijän Kultainen Venla  2018 Tuntematon sotilas 
Aiheesta muualla
IMDb 
Elonet
Eero-Matti Aho (s. 26. tammikuuta 1968 Oulu) on suomalainen Jussi-palkittu näyttelijä. Hän on esiintynyt useissa teatteri-, elokuva- ja televisiorooleissa. Aho tunnetaan muun muassa Antero Rokan roolista vuoden 2017 Tuntematon sotilas -elokuvassa. Televisiosarjassa Koskinen hän on esittänyt sen nimiroolia vuodesta 2021 lähtien.
Ura

Aho kävi kaksi vuotta Kallion lukiota kunnes pääsi 18 vuotta täytettyään Teatterikorkeakouluun vuonna 1986. Hän valmistui vuonna 1991 ja oli kiinnitettynä KOM-teatteriin vuosina 1991–2005. Vuodesta 2005 hän on työskennellyt freelancerina. Aho on näytellyt muun muassa Turun kaupunginteatterissa, Helsingin Kaupunginteatterissa ja Suomen Kansallisteatterissa.
Vuonna 2008 Aho palkittiin parhaana miesnäyttelijänä Marrakechin elokuvajuhlilla Marokossa roolistaan elokuvassa Käsky. Vuonna 2014 Aho sai Jussi-palkinnon vuoden 2013 parhaana miesnäyttelijänä roolistaan elokuvassa 8-pallo. Vuonna 2015 Aholle myönnettiin Ida Aalberg -säätiön näyttelijäpalkinto. Vuonna 2017 Aho palkittiin Irlannissa Angela Award -palkinnolla Subtitle European Film -festivaaleilla Rokan roolista elokuvassa Tuntematon sotilas.
Filmografia > Elokuvat

1249 km (1989)
Harjunpää ja kiusantekijät (1993)
Romanovin kivet (1993)
Juna (lyhytelokuva, 1994)
Häjyt (1999)
Juoksuhaudantie (2004)
Tarpeettomia ihmisiä (2005)
Katve (2007)
Käsky (2008)
Hyvä poika (2011)
8-pallo (2013)
Silmäterä (2013)
Henkesi edestä (2015)
Pahan kukat (2016)
Tuntematon sotilas (2017)
Helene (2020)
Filmografia > Televisiosarjat

Susikoira Roi – seikkailu saaristossa (1988)
Hyvä veli (1995)
Vuoroin vieraissa (1997)
Trabant Express (1997)
Kotikatu (1997–1998)
Sydänten akatemia (1998)
Isänmaan toivot (1998)
Kaverille ei jätetä (1999–2001)
Muodollisesti pätevä (1999)
Äkkiä Anttolassa (1999–2000) (myös käsikirjoittajana)
Korkeajännitystä – eli sähköä kotiin kuljetettuna (2001)
Presidentit (2006)
Sydänjää (2007–2010)
Punainen kolmio (2015)
Koskinen (2021-)
Filmografia > Kuunnelmia

Uudenvuoden aatto
Bronks
Filmografia > Dubbauksia

Antti Aamunen
Babar
Lucky Luke
Yksityiselämä

Aho syntyi Oulussa, mutta varttui Helsingin Pukinmäessä. Hänen isänsä oli veturinkuljettaja ja äiti työskenteli rautatiehallituksessa. Hänellä on kaksi vanhempaa sisarusta. Esiintymistä hän on harrastanut lapsesta saakka.
Vuosina 1994–2006 Aho oli naimisissa näyttelijä Tiina Lymin kanssa. Heillä on kaksi tytärtä, Iida (s. 1994) ja Ella (s. 1997). Ella pääsi Teatterikorkeakouluun vuonna 2018 ja opiskelee myös näyttelijäksi. Vuosina 2008–2013 Ahon naisystävä oli näyttelijä-laulaja Vuokko Hovatta. Kesällä 2017 Aho meni naimisiin toimittaja-juontaja Teresa Meriläisen kanssa. He ovat olleet yhdessä vuodesta 2013, ja saivat tyttölapsen helmikuussa 2016.
IBM

| International Business Machines Corporation |
| --- | --- |

Yritysmuoto:  pörssiyhtiö
Osake:  NYSE: IBM
ISIN:  US4592001014
Perustettu:  16. kesäkuuta 1911
Toimitusjohtaja:  Arvind Krishna
Puheenjohtaja:  Arvind Krishna
Kotipaikka:   Armonk, New York, Yhdysvallat
Toimiala:  puolijohdeteollisuus, tietokonetekniikka, konsultointi ja tietotekniikka
Tuotteet:  Palvelimet, ohjelmistot
Liikevaihto:   61,9 miljardia $ (2023)
Henkilöstö:  305 300 (2024)
Kotisivu:  ibm.com
Infobox OKVirheellinen NIMI-arvo: 
International Business Machines Corporation (lyhennettynä IBM) on teknologiayritys, joka on tunnettu suurtietokoneiden ja raskaiden palvelimien valmistajana ja alkuperäisen IBM PC -arkkitehtuurin kehittäjänä, aiemmin siis myös kuluttajatuotesegmentissä. 2000-luvulla IBM on kuitenkin vähitellen luopunut kokonaan kuluttajatietokoneiden, lähiverkkolaitteiden ja kiintolevyjen valmistuksesta. Yhtiön liikevaihto muodostuu nykyään IT- ja liiketoimintakonsultoinnista, palvelinliiketoiminnasta sekä ohjelmistoista.
IBM:n brändiarvo on vuoden 2009 tasolla 60 miljardia dollaria, jolla se on maailman toiseksi arvokkain tuotemerkki Coca-Colan jälkeen, ennen Microsoftia.
Rakennukset

IBM:n New Yorkin osavaltiossa (Yorktown Heights) sijaitsevan ja Thomas J. Watsonin mukaan nimetyn tutkimuskeskuksen päärakennuksen on piirtänyt Eero Saarinen.
IBM Suomessa

Suomessa IBM on toiminut vuodesta 1936 lähtien. IBM:n Suomen-pääkonttori toimi vuodesta 1978 Helsingin Munkkiniemessä, kunnes se 44 vuoden jälkeen muutti Kallioon uuteen Lyyra-kortteliin vuonna 2023.
IBM:n palvelukseen Suomessa heti perustamisvaiheessa tullut ja kauppaneuvoksen arvonimen sittemmin saanut Bengt Grönholm johti Suomen-yhtiötä 1950-luvun lopulta vuoteen 1973 asti, sitten Olli Varho joka kuoli Rissalan lentoturmassa 1978. Varhon seuraaja Felix Björklund johti yhtiötä läpi 1980-luvun, sitten Erik Anderson 1992–1996, Pyry Lautsuo 1997–2006, Johan Sandell ja Antti Partanen 2022–2024.
Tuotteet > Palvelimet

IBM:n palvelinperheet:
IBM BladeCenter – Korttipalvelimet (”bladet”)
IBM System x – Intel- ja AMD-palvelimet (ennen NetServer, NetVista)
IBM Power Systems – Keskiraskaat integroidut palvelimet (ennen AS/400) ja Unix-palvelimet (AIX)
IBM System z – Mainframe-suurtietokoneet (z/OS, z/VM)
Tuotteet > Muut laitteistot

IBM System Storage – Tallennusjärjestelmät
Tuotteet > Ohjelmistoratkaisut

Liiketoiminnan analytiikkaan liittyvät ratkaisut (muun muassa Cognos)
Tietoturvaratkaisut (identiteetinhallinta, auktorisointi ja web-tietoturva)
Information Management (DB2-tietokanta- ja sisällönhallintaratkaisut)
Lotus (työryhmä-, sähköposti-, portaali- ja pikaviestintäratkaisut)
Rational (sovelluskehitys-, testaus- ja mallinnustuotteet)
Tivoli (järjestelmähallinta, kiinteistöjen ja omaisuudenhallinta sekä päätelaitehallintaratkaisut)
WebSphere (liiketoimintaprosessien hallinta, middleware-, web-sovelluspalvelin- ja sanomanvälitystuotteet)
SPSS (tilastollinen laskenta)
Watson (tekoäly)
CICS-transaktiohallintajärjestelmä
Tuotteet > Muita, jo lakkautettuja ohjelmistoja

OS/2
Product Lifecycle Management -tuotteet, elinkaarihallinta (CAD ja CAM)
Aiheesta muualla

Kuvia tai muita tiedostoja aiheesta IBM Wikimedia Commonsissa
Numerotietoa yrityksestä
IBM:n yritysesittely (englanniksi)
Paju, Petri: Kauppaneuvos Bengt Grönholm (1909–1976). Suomen talouselämän vaikuttajat -verkkojulkaisu (maksullinen). 18.12.2013. Suomalaisen Kirjallisuuden Seura. (Pienoiselämäkerta Suomen IBM toimitusjohtajasta vuosina 1956–1973.)
| n k  Dow Jones Industrial Average |
| --- | --- |
 3M  American Express  Amgen  Apple  Boeing  Caterpillar  Chevron  Cisco Systems  Coca-Cola  Dow Inc.  Goldman Sachs  Home Depot  Honeywell  Intel  IBM  Johnson & Johnson  JPMorgan Chase  McDonald’s  Merck & Co.  Microsoft  Nike  Procter & Gamble  Salesforce  The Travelers Companies  UnitedHealth Group  Verizon  Visa  Walgreens Boots Alliance  Walmart  Walt Disney 
Päivitetty: 5. tammikuuta 2024
Kirjoituskoneiden huippua ennen tietokonepohjaisen tekstinkäsittelyn aikaa edusti IBM Selectric -pallokirjoituskone.
SMS-piirilevy, jollaista käytettiin IBM 1401:ssä.
Mutti

Annos ruotsalaista mottia sianlihan ja puolukkahillon kera
Mutti (muita nimiä pepu, köpötes, tikkupuuro, tikkuhöyry ja äkkinäinen) on etenkin Keski- ja Pohjois-Pohjanmaalla suosittu perinneruoka, joka valmistetaan ohrajauhosta ja vedestä sekä maustetaan suolalla. Sitä pidetään vanhimpana ja yksinkertaisimpana pohjoispohjalaisena perinneruokana. Mutti (ruots. nävgröt tai motti) tunnettiin myös Ruotsin Värmlannissa Suomesta peräisin olevana ruokalajina jo 1700-luvulla. Ruotsin akatemian mukaan ruoan nimi "motti" on alun perin tarkoittanut yhtä annosta kyseistä ruokalajia. Muttia on tehty myös Keski-Suomessa.
Versioita

Mutti tarkoittaa paikoitellen myös talkkunajauhoista ja vedestä keitettyä paksua tahnaa. Aiemmin Uudellamaalla, mutta nykyisin Päijät-Hämeessä sijaitsevan Artjärven pitäjäruoka on hernesmutti ja päijäthämäläisen Hollolan makea omenapepu.
Valmistus

Pepun ja mutin valmistusmenetelmät ovat vaihdelleet paikkakunnasta riippuen. Anneli Syrjäsen mukaan pepu on ollut kylmään veteen valmistettua ruokaa ja mutti on valmistettu kuumaan veteen. Pepuun on voitu maakunnan eteläisillä alueilla sekoittaa myös marjoja. Kun mutti on pohjalaismaakuntien perinnettä, pepu on tunnettu Etelä-Savossa, Pohjois-Hämeessä, osissa Laatokan Karjalaa ja Viipurinlahden rannikolla.
Mutin valmistuksessa yksi osa suolattua vettä kiehutetaan. Sitten kaksi ja puoli osaa ohrajauhoa kaadetaan kiehuvaan veteen. Ei sekoiteta, vaan tehdään massaan reikiä puutikulla, jotta höyry pääsee nousemaan ylös. Annetaan jauhon kypsyä, kunnes vesi on lähes haihtunut, sitten sekoitetaan. Jäämäveden määrällä saadaan määriteltyä, minkä kokoisia kokkareita syntyy. Parhaimmillaan mutti on, kun se toiseen syöntiin paistetaan pannulla runsaan voin kera. Mutti nautitaan perinteisesti voin kera.lähde? Muttikokkareiden koko voi vaihdella ryynimäisestä ”hiekkamutista” isokokkareiseen ”kouramuttiin”.
Merkitys

Mutti on ollut perinteisesti arkista ruokaa, jopa niin sanottua ”hätäruokaa”. Muttia ja pepua valmistettiin usein välipalaksi tai evääksi.
Sievissä järjestetään vuosittain Muttimarkkinat.
Christina Snellman

| Christina Snellman> Henkilötiedot |
| --- | --- |
Syntynyt: 1928 Helsinki
Kuollut: 2014
Kansalaisuus:  Suomi
Ammatti:  taidemaalari
Taiteilija
Ala:  öljymaalaus, grafiikka, piirrokset
Christina Snellman (1928 Helsinki – 2014) oli suomalainen taidemaalari.
Snellmanin äiti oli Greta Lisa Jäderholm-Snellman ja isä Eero Snellman. Snellman sai vaikutteita vanhempiensa kansainvälisten urien ja matkustelun ansiosta. Hän opiskeli taidetta Tukholmassa 1946-47, Ranskassa valtion taideakatemiassa 1947-51 ja Italiassa Firenzessä 1951-52. Christina piti ensimmäisen näyttelyn vuonna 1952 Helsingissä Galleria Hörhammerilla, esillä oli noin parikymmentä hänen öljymaalaustaan. Näyttelyn teokset nähtiin ranskalaisen koulukunnan jatkajiksi.
Snellman asui Kemissä vuosina 1956-61 ja opetti ranskaa ja piirtämistä Toivolan opistossa. Hän teki kannusti pohjoisia taiteilijoita hakemaan Pariisiin Cité-residenssiin.
Christina Snellman muutti vuonna 1961 Espanjaan Alicanten maakuntaan. Hän avioitui siellä espanjalaisen arkkitehdin kanssa. Hän keskittyi lähialueilta Javeasta, Kastiliasta Pyreneiden alueilta ja Madridista löytyviin aiheisiin. Hänen myöhempi Espanjassa tehty tuotantonsa erottui valoisampana ja lämpimämpänä hänen varhaisemmasta tuotannosta.
Christina Snellmanin teoksia on Kemin taidemuseon, Didrichsenin, Keski-Suomen, Oulun ja Rovaniemen taidemuseon sekä Aineen kuvataidesäätiön ja Wihurin kokoelmista.
Hänen teoksissaan on nähtävissä kubistisia vaikutuksia, niissä on monesti käytetty vahvasti sinistä, keltaista, okra ja oranssia ja hiilenmustaa. Christina Snellman ei maalannut enää vuoden 2001 jälkeen.
Tervon seurakunta

| Tervon seurakunta |
| --- | --- |

Suuntautuminen:  Luterilaisuus
Kirkkokunta:  Suomen evankelis-luterilainen kirkko
Hiippakunta:  Kuopion hiippakunta
Rovastikunta:  Rautalammin rovastikunta
Lakkautettu:  2020
Kirkkoherra:  Marja-Leena Niinivaara-Koskell
Pääkirkko:  Tervon kirkko
Aiheesta muualla
Sivusto
Infobox OKNimi-testi OK: 
Tervon seurakunta on entinen evankelis-luterilainen seurakunta Pohjois-Savossa Tervon kunnassa. Seurakunta kuului Kuopion hiippakunnassa Rautalammin rovastikuntaan. Kirkkoherrana toimi Marja-Leena Niinivaara-Koskell. Vuonna 2018 seurakunnassa oli 1 215 jäsentä. Vuoden 2019 lopussa Tervon seurakunta ja Vesannon seurakunta lakkautettiin ja tilalle perustettiin vuoden 2020 alusta alkaen Niiniveden seurakunta.
Papisto > Kirkkoherrat

1977–2007: Olli Vuorinen
Aiheesta muualla

Kotisivut internetin arkistossa
Vismutti

Vismutti on metallinen alkuaine, jonka järjestysluku on 83, CAS-numero 7440-69-9 ja kemiallinen merkki Bi (lat. bisemutum). Sen atomipaino on noin 208,980 u, tiheys 9,78 g/cm3, sulamispiste 271 °C ja kiehumispiste 1 564 °C. Vismutilla ei ole pysyviä isotooppeja. Luonnon vismutti (Bi-209) on lievästi radioaktiivinen, ja sen puoliintumisaika on hyvin pitkä, 19 triljoonaa vuotta lähde?.
Ominaisuudet

Vismutti on näöltään tinan tapaista, hieman punertavaa metallinkiiltoista suurina lehtinä kiteytyvää metallia, jota voidaan jauhaa. Olomuodoltaan vismutti muistuttaa arseenia ja antimonia, mutta on enemmän metallinluonteinen kuin antimoni. Puhtaana alkuaineena vismutti on melko haurasta. Vismutilla on suuri sähkövastus ja metalleista elohopean jälkeen alhaisin lämmönjohtavuus. Diamagneettisuus on metalleista vahvin kuten myös Hallin ilmiö. Sulamispisteessä vismutin kiinteä faasi kelluu sulan faasin pinnalla jään tapaan, mikä on alkuaineilla epätavallista.
Historia

Vismutin (saks. Weissmuth = valkoinen massa, myöhemmin Wismuth) olemassaolo tunnettiin jo keskiajalla, muttei osattu tehdä eroa lyijyyn ja tinaan, joita se muistuttaa. 1500-luvun alussa saksalainen lääkäri ja mineralogi Georgius Agricola kirjoitti, että vismutti tunnetaan Saksassa, ja hän väitti sen olevan eri metalli. Vuonna 1753 Claude Geoffroy nuorempi osoitti lopullisesti, että vismutti on eri ainetta kuin lyijy, ja kuvasi sen ominaisuuksia.